Casiwbeg

Iaith a siaredir yng Ngwlad Pwyl yw Casiwbeg (kaszëbsczi jãzëk, pòmòrsczi jãzëk, kaszëbskò-słowińskô mòwa). Mae'n perthyn i'r ieithoedd Lechtaidd, is-grŵp o'r ieithoedd Slafonaidd. Yng nghyfrifiad Gwlad Pwyl yn 2011, datganodd 106,000 o bobl eu bod yn siarad yr iaith gartref yn bennaf. Mae pawb sy'n siarad Casiwbeg yn siarad Pwyleg hefyd. Mae nifer o ysgolion yn dysgu drwy gyfrwng yr iaith ac mae'n iaith swyddogol at ddibenion gweinyddu lleol yn Gmina Sierakowice, Gmina Linia a Gmina Parchowo yn Nhalaith Pomerania.

Cyfeiriadau

Categori:Casiwbeg
Categori:Ieithoedd Canada
Categori:Ieithoedd Ewrop
Categori:Ieithoedd Gwlad Pwyl
Categori:Ieithoedd Lechtaidd
Categori:Ieithoedd Slafonaidd